Însă unele bănci centrale, precum Banca Națională a Elveției sau Banca Japoniei, au o altă abordare în privința administrării rezervelor internaționale și investesc o parte din acestea pe piața de capital cu scopul de a obține randamente mult mai mari într-o eră în care activele cândva considerate „sigure“ oferă dobânzi negative sau în cel mai bun caz aproape nule.